Kudiza 6
Komana Afu Amba Kasañuka?
1. Nsañwinyi yayiwahi yahosha hadi afu?
Hampinji yashikiliyi Yesu muBetani yidi kwakwihi naYerusalema, mwadiñi mwahita dehi mafuku awana kufuma hafwiliyi ibwambu dindi Lazaru. Yesu wayili kwijamu naMata niMariya, ahela jaLazaru wafwili. Hohenohu, antu apompa nikupompa. Munateli kufwikija muzañalu watiyiluwu aMata niMariya chelili Yesu yamusañuli Lazaru?—Tañenu Yowanu 11:21-24, 38-44.
Mata adiña amuleja dehi nsañu yayiwahi kutalisha hadi afu. Welukili nindi Yehova wakasañula afu nawa akekala cheñi nawumi hamaseki.—Tañenu Yoba 14:14, 15.
2. Indi afu ekala ñahi?
Antu afuma kulunkuñu. (Kutachika 2:7; 3:19) Hitudi aspiritu ashakamaña mumujimba wamusunyuku. Tudi yileñaleña yakumujimba nawa kwosi chidi chapulukaña neyi muntu nafwi. Neyi tunafwi, woñu niwena wafwaña niyitoñojoka yalekaña kuzatika. Dihafumini Lazaru yabuli kuhosha hayuma yamumwekeneni hampinji yafwiliyi muloña afu hiyelukaña chuma nichimuku.—Tañenu Masamu 146:4; Mukwakutaŋisha 9:5, 6, 10.
Komana Nzambi wochaña antu mukesi neyi anafwi? Chineli Bayibolu yahosha nawu kwosi chuma chelukawu afu, ntañishilu yakutwamba yakesi kahelu yaleteshaña antu kumutwika Nzambi nyiloña yamukunkulwayi. Ntañishilu yakwocha antu mukesi yamuneñeshaña nankashi.—Tañenu Yeremiya 7:31.
3. Komana afu anateli kuhosha nanetu?
Afu hiyatweshaña kuhosha hela kutiyaku. (Masamu 115:17) Ilaña añelu amakwawu atama, anateli kuhosha nawantu nakudifwikija neyi hiyafu. (2 Petulu 2:4) Yehova watuhisha kuhosha nawafu.—Tañenu Kuhituluka 18:10, 11.
4. Anyi akasañulawu?
Yihita yawantu amavulu afwa dehi adi mumajamu akayisañula nakushakama hamaseki. Niantu amakwawu abulili kumwiluka Nzambi akoñeleña yuma yatama akayisañula.—Tañenu Luka 23:43; Yililu 24:15.
Antu akasañulawu akamwiluka Nzambi chikupu nawa akamukuhwelela Yesu kuhitila mukumwovwahila. (Chimwekeshu 20:11-13) Antu akasañulawu nawa akelaña yuma yayiwahi akaluña nawumi haya nyaka hamaseki.—Tañenu Yowanu 5:28, 29.
5. Kusañuka kwatulejaña nawu Yehova himuntu wamuchidinyi?
Nzambi natukwashi kwiluka netu afu akasañuka cheñi kuhitila mukutemesha Mwanindi kwinza nakutufwila. Dichi, kusañuka kwatulejaña nawu Yehova watukeña nawa wukweti luwi nankashi. Neyi afu anayisañuli dehi, hinyi imwakeñeshaña kumona?—Tañenu Yowanu 3:16; Aroma 6:23.
ILUKILENUHU JIKWAWU
Chumanyi Chacheni Chatañishaña Bayibolu?
Afu Adi Kudihi?
Chumanyi Chacheni Chatañishaña Bayibolu?
Kuchiñeja Kwalala Kwawantu Yiwakeña Afwa Dehi
Chumanyi Chacheni Chatañishaña Bayibolu?
kmb_Latn kmb_Latn kmb_Latn cjk_Latn cjk_Latn kmb_Latn cjk_Latn lua_Latn cjk_Latn cjk_Latn lua_Latn cjk_Latn cjk_Latn tum_Latn cjk_Latn umb_Latn lug_Latn lua_Latn lug_Latn cjk_Latn lug_Latn